

**ה-XMAX 125 החדש עכשיו בישראל**

קטנוע ה-125 סמ"ק המתקדם ביותר בישראל המגיע עם מערכת ABS, TCS, ומנגנון הנעה ללא מפתח - כולם כסטנדרט

מטרו מוטור, יבואנית אופנועי ימאהה בישראל משיקה את גרסת 2018 של ה-XMAX 125, האח הקטן במשפחת הקטנועים הספורטיביים של ימאהה, משפחת ה-MAX. ה- XMAX 125החדש, מהווה כרטיס כניסה דינמי ביותר לעולם הדו-גלגלי וזוכה בגרסה החדשה לשיפורים הן מבחינת טכנולוגיה וביצועים והן מבחינת מראה.

**עיצוב**

שדרוג ה-XMAX 125 משלים את מהלך השדרוגים הנעשה בליין הקטנועים הספורטיביים של ימאהה, זאת לאחר שה-XMAX 300 וה-XMAX 400 ירשו את האריזה העיצובית והטכנולוגית של ה-TMAX , כעת גם ה- XMAX 125 זוכה לכך בדגם החדש.

**מאפיינים**

ה-XMAX 125 מגיע עם מערכת TCS (בקרת אחיזה) כסטנדרט, מה שהופך אותו לקטנוע 125 סמ"ק בעל המספר הרב ביותר של מערכות בטיחות מתקדמות. מערכת ה-TCS מאפשרת שליטה טובה ומלאה יותר על יציבות הקטנוע בתנאי שטח רטובים או חלקים, בעזרת חיישנים המנתרים כל הזמן את הגלגל האחורי של הקטנוע. שיפור נוסף הניתן למצוא בגרסה החדשה הוא בתחום ההנעה - ה-XMAX 125 2018 כולל הנעה ללא מפתח המאפשרת הנעה מהירה קלה ונוחה. כאמור כל הפיצ'רים הללו מגיעים כסטנדרט – מה שהופכים את ה-XMAX 125 לקטנוע המתקדם ביותר בקטגוריה בישראל.

לצד שדרוגי המערכות של הקטנוע נעשו גם שדרוגים פיזיים בקטנוע. למשל, תא האכסון של ה-XMAX 125 הוגדל כך שיוכל לאכסן בתוכו 2 קסדות ראש מלאות, וכיום מציע את אחת יחידות האכסון הגדולות ביותר בקטגוריה. התאורה הקדמית והאחורית של הקטנוע שודרגו גם הם לתאורת LED בהתאם לקו העיצובי החדש של הסדרה. גם לוח התצוגה והידיות זכו לשדרוג ובגרסה החדשה ניתן לכוון אותם לפי צורכי הרוכב. בנוסף, גם המושב שודרג ומציע משענת גב מובנית להגברת הנוחות.

**תכונות עיקריות:**

* מערכת TCS כסטנדרט
* מערכת TCS לשליטה טובה יותר
* מערכת הנעה חדשה וקלה ללא צורך במפתח
* מושב המתאים ל-2 אנשים עם משענת גב מובנית
* תא אכסון גדול יותר – יכול להכיל עד 2 קסדות מלאות
* עיצוב חדש המשלים את המהפך העיצובי של סדרת ה-MAX
* לוח מכוונים עם תצוגת LCD נגטיבית
* תאורה בתא המטען
* שקע 12V לשימוש אישי
* משקף וכידון מתכווננים

**מחיר בישראל: 24,985 ₪ (ללא שינוי במחיר מהדגם הקודם)**